EkBass/fiwiki-20250220-pages-articles huggingface dataset:
Mini-DVI

Mini-DVI on liitin, jota käytetään joissan Applen tietokoneissa Mini-VGA -liittimen sijasta. Se on kooltaan pienempi kuin normaali DVI-liitin, mutta suurempi kuin Micro-DVI -liitin. Mini-DVI -liitintä on käytetty yhdessä PowerBook G4-mallissa, Intel-pohjaisessa iMac-kannettavassa, Intel-pohjaisessa Xserve-palvelinsarjassa ja vuoden 2009 Mac minissä. Liitäntää käytetään usein DVI-liitännän sijasta tilan säästämiseksi. Mini-DVI:n kautta voidaan siirtää DVI-, VGA- ja TV-signaaleja adapterien avulla. Mini-DVI ei tue dual-link -yhteyksiä eikä siis tue suurempia resoluutioita kuin 1 920 x 1 200 60Hz:n virkistystaajuudella. Vuoden 2008 lokakuussa Apple tiedotti siirtyvänsä Mini- DVI:n käytöstä Mini DisplayPortiin. == Aiheesta muualla == * PowerBook G4 Developer Note: External Display Port Luokka:Väylät ja liitännät Luokka:Apple
Arsène Copa

Arsène Copa (s. 7. kesäkuuta 1988 Moanda) on gabonilainen jalkapalloilija. Keskikentällä pelaava Copa edustaa Unkarin pääsarjassa Győria. ==Ura== Copa pelasi kotimaassaan Mangasportissa vuosina 2003–2007, jonka aikana hän juhli muun muassa Gabonin pääsarjan mestaruutta kolmesti. Copa siirtyi vuonna 2007 Unkariin Győriaan. ===Maajoukkueura=== Copa on pelannut Gabonin maajoukkueessa vuodesta 2007 lähtien. Hän oli mukana vuoden 2010 Afrikan kisoissa, jossa Gabon jäi alkulohkoon. ==Saavutukset== *Gabonin mestaruus: 2004, 2005, 2006 *Gabonin cup: 2005, 2007 *Gabonin Super Cup: 2006 ==Aiheesta muualla== * National Football Teams Luokka:Gabonilaiset jalkapalloilijat Luokka:Vuonna 1988 syntyneet Luokka:Elävät henkilöt
Larisa Pelešenko

Larisa Alexandrovna Pelešenko, o.s. Agapova, (venäjäksi Лариса Александровна Пелешенко, s. 29. helmikuuta 1964 Slantsy) on venäläinen naiskuulantyöntäjä. Hän jäi kiinni kielletyistä aineista vuonna 1995 ja kärsi neljän vuoden kilpailukiellon. Pelešenkon ennätys on 21,46 metriä vuodelta 2000. Pelešenkon uran kohokohtana voidaan pitää olympiahopeaa Sydneyn kisoista. Janina Karoltšyk nappasi kultamitalin viimeisen kierroksen yli 20 metriä kantaneella heitollan ja jätti Pelešenkon toiseksi. == Lähteet == Luokka:Venäläiset kuulantyöntäjät Luokka:Venäläiset olympiamitalistit Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1964 syntyneet Luokka:Elävät henkilöt
Bruno Ecuele Manga

Bruno Ecuele Manga (s. 16. heinäkuuta 1988 Libreville) on gabonilainen jalkapalloilija. Puolustajana pelaava Ecuele Manga edustaa Ranskan Ligue 1:n Lorientia. ==Ura== Ecuele Manga pelasi kotimaassaan FC 105 Librevillessa puolitoista kautta ennen siirtymistään Ranskaan, Bordeaux'iin. Peliaikaa ei kuitenkaan ollut luvassa edustusjoukkueessa, jonka myötä hän siirtyi pelaamaan Bordeaux'in reserviin Championnat de France amateur sarjatasolle. Helmikuussa 2008 Ecuele Manga siirtyi loppukaudeksi 2007-2008 Championnat Nationalissa pelanneeseen Rodeziin.La fiche de Bruno Ecuele Manga L'Equipe.fr Viitattu 18.6.2010 Kesällä 2008 Ecuele Manga siirtyi Ligue 2:ssa pelanneeseen Angersiin, jossa hän nousi joukkueen vakiopuolustajaksi. ===Maajoukkueura=== Ecuele Manga on pelannut Gabonin maajoukkueessa vuodesta 2006 lähtien. Hän oli mukana vuoden 2010 Afrikan kisoissa, jossa Gabon jäi alkulohkoon. ==Lähteet== ==Aiheesta muualla== * National Football Teams Luokka:Gabonilaiset jalkapalloilijat Luokka:Vuonna 1988 syntyneet Luokka:Elävät henkilöt
Kallion Palloseura

Kallion Palloseura (KaPS) oli suomalainen jalkapalloseura Helsingin Kalliosta. == Historia == Seuran edustusjoukkue nousi kaudeksi 1945 Suomensarjaan, jossa se sijoittui heti lohkonsa toiseksi. Tällöin se säilytti myös sarjapaikkansa sarjauudistusten myötä. Kaudella 1946–1947 seura voitti lohkonsa ja pääsi Mestaruussarjan karsintoihin. KaPS sijoittui kuitenkin karsintasarjan viimeiseksi, eikä onnistunut sarjanousussa. Kaudet 1949–1953 seura pelasi Suomensarjan itä-lohkossa, josta se putosi kauden 1953 päätteeksi. Sarjanousu takaisin toiselle sarjatasolle onnistui vasta vuonna 1967, mutta vain yhdeksi kaudeksi. Neljä vuotta myöhemmin KaPS nousi takaisin Suomensarjaan, mutta tällöinkin vain yhdeksi kaudeksi. Tämän jälkeen seura ei pelannut kolmella korkeimmalla sarjatasolla. == Lähteet == Luokka:Kallio Luokka:Entiset helsinkiläiset urheiluseurat Luokka:Entiset suomalaiset jalkapalloseurat
Martin Hansson

Martin Hansson (s. 6. huhtikuuta 1971 Holmsjö, Ruotsi) on ruotsalainen jalkapalloerotuomari. Hänestä tuli kansainvälinen eruotuomari vuonna 2001. Hansson työskentelee siviiliammatissaan palomiehenä. Hän puhuu sujuvasti kolmea eri kieltä ruotsia, englantia ja saksaa. Harrastuksikseen hän on ilmoittanut olevan metsästys ja kalastus.referee — Martin Hansson — bio WorldReferee.com. Viitattu 18.6.2010. Hän on tuominnut urallaan seurajoukkuetasolla kotimaansa pääsarjan lisäksi otteluita myös UEFA Cupissa ja Mestarien liigassa. Maajoukkuetasolla hän tuominnut otteluita vuoden 2009 Maanosaliittojen cupissa sekä vuoden 2010 MM-kilpailuissa. Hansson tuomitsi kyseenalaisen 18. marraskuuta 2009 pelatun karsintaottelun vuoden 2010 MM- kilpailuihin Ranskan ja Irlannin välillä. Ottelun jatkoajalla hän ei huomannut ranskalaispelaaja Thierry Henryn tekemää käsivirhettä vastustajan rangaistusalueella, joka lopulta johti William Gallasin laukomaan voittomaalin ja täten Irlannin tippumiseen jatkosta. Molemmat ranskalaispelaajat Henry sekä Gallas olivat myös samaisessa tilanteessa paitsiossa.France 1-1 Rep of Ire (agg 2-1) BBC. Viitattu 18.6.2010. Ottelun jälkeinen kritiikkivyöry oli valtaisaa ja jossain vaiheessa puhuttiin jopa uusintaottelun järjestämisestä. Tämä ei kuitenkaan lopulta toteunut.Martin Hansson forced to seek shelter after refereeing error ends Ireland hopes The Times. Viitattu 18.6.2010. == Lähteet == == Aiheesta muualla == * Esittely FIFA:n kotisivustolla Luokka:Ruotsalaiset jalkapallotuomarit Luokka:Vuonna 1971 syntyneet Luokka:Elävät henkilöt
Lahden Runomaraton (tapahtuma)

Lahden Runomaraton on vuonna 1982 perustetun suomalaisen runouden edistäjän, Lahden Runomaraton ry:n järjestämä tapahtuma. Lahden Runomaraton ry on järjestänyt 20 valtakunnallista runokilpailua, kerännyt niiden avulla yli 57 000 runoa ja kustantanut niistä 20 painettua runoantologiaa sekä vuonna 2014 yhden e-kirjan. Kaikki aiemmat runokirjat on julkaistu vuosina 2013–2014 myös e-kirjoina. Vuodesta 2013 lähtien kilpailutoimintaan on otettu mukaan runovideot. Runomaraton-tapahtumat alkoivat vuonna 1982 Mukkulan kartanon puistossa Lahdessa. Vuoden 2012 Runomaraton-tapahtumaa vietettiin Fellmanniassa Lahdessa. Vuonna 2014 Runomaraton tapahtuma laajeni runovideofestivaaliksi ja se järjestettiin Lahden satamassa. Nykyisin Runomaraton on monitaiteinen ja kansainvälinen kaupunkifestivaali, jota on järjestetty Lahden keskustassa viikkoa ennen juhannusta. Vuodesta 2020 festivaali siirtyi syyskuulle. Runous ja sanataide ovat edelleen tapahtuman keskiössä, mutta viime vuosina ohjelmistossa on nähty ja kuultu myös paljon musiikkia, nykytanssia, teatteria ja videotaidetta. Työpajat, lavarunotilaisuudet ja erilaiset näyttelyt ovat myös osa tapahtumaa. Lahden Runomaraton ry: puheenjohtajana toimi vuosina 1982–2012 kansanedustaja Jouko Skinnari. Vuodesta 2013 alkaen puheenjohtajana on toiminut kouluneuvos Rauno Kurki. Yhdistyksen tapahtumissa taiteellisena johtajana on toiminut runoilija Risto Ahti. Vuodesta 2019 vuoteen 2022 tapahtuman taiteellisena johtajana toimi runoilija Juha Rautio. Vuonna 2023 uutena taiteellisena johtajana aloitti runoilija Ester Nuori Leppä. == Lähteet == == Aiheesta muualla == *Lahden Runomaraton ry:n verkkosivut Luokka:Runotapahtumat Luokka:Lahden tapahtumat Luokka:Suomen kirjallisuustapahtumat
Pablo Armando Esono

Pablo Armando Esono Edjo (s. 10. kesäkuuta 1986 Malabo) on päiväntasaajanguinealainen jalkapalloilija. Laitahyökkääjänä pelaava Esono edustaa Päiväntasaajan Guinean pääsarjassa El Phanteria. ==Ura== Esono aloitteli jalkapalloilun kotimaassaan El Phanterissa, josta hän siirtyi Espanjaan Tercera Divisiónissa pelanneeseen Ciudad de Santiagoon. Esono pelasi yhden kauden aikana kaksi ottelua ja teki niissä yhden maalin. Sittemmin hän siirtyi toiseen espanjalaisseuraan Peñarroya-Pueblonuevoon, jonka jälkeen Esono palasi takaisin kotimaahansa vuonna 2008. ===Maajoukkueura=== Esono on pelannut Päiväntasaajan Guinean maajoukkueessa vuodesta 2008 lähtien. Hän on pelannut yhteensä viisi maaottelua. ==Aiheesta muualla== * National Football Teams Luokka:Päiväntasaajanguinealaiset jalkapalloilijat Luokka:Vuonna 1986 syntyneet Luokka:Elävät henkilöt
Norjan jalkapalloliitto

Norjan jalkapalloliitto () on Norjan jalkapallon kattojärjestö. Se hallinnoi Norjan jalkapallomaajoukkuetta, Norjan naisten jalkapallomaajoukkuetta ja Elitserieniä. Norjan jalkapalloliitto perustettiin vuonna 1902. Siitä tuli FIFA:n jäsen vuonna 1908 ja UEFA:n jäsen liiton perustamisvuonna 1954. Liiton presidenttinä toimii nykyisin Lise Klaveness, joka valittiin tehtävään vuonna 2022. == Lähteet == == Aiheesta muualla == *Virallinen kotisivu Luokka:Norjan jalkapallo Luokka:Kansalliset jalkapalloliitot Jalkapallo
Kelvinhallin metroasema

Kelvinhall (vuoteen 1977 asti Partick Cross) on Glasgow'n metron asema West Endissä Glasgow'n kaupungin länsiosassa. Asema on avattu muun metrojärjestelmän tavoin vuonna 1896. Kelvinhallin asema on saanut nimensä läheisestä Kelvin Hall -monitoimihallista, jossa on muun muassa urheilutiloja ja Glasgow Museum of Transport. Lähistöllä sijaitsee myös muita kaupungin merkittäviä nähtävyyksiä, kuten Kelvingrove Art Gallery and Museum ja Kelvingrove Parkin puisto. Myös Glasgow'n yliopistolle on asemalta lyhyt matka. Sisäänkäynti Kelvinhallin asemalle sijaitsee Dumbarton Roadilla. Asemaa ei uudistettu 1970-luvun lopulla yhtä voimakkaasti kuin suurinta osaa järjestelmän muista asemista. Cessnockin aseman lisäksi se onkin ainoa, jonka alkuperäinen sisäänkäynti on säilytetty. Asemalle ei ole myöskään asennettu laiturialueelle johtavia liukuportaita. == Lähteet == Luokka:Glasgow’n metroasemat
IAR

Entinen Industria Aeronautică Română (IAR), nykyinen IAR S.A. Brașov, on romanialainen lentokonetehdas, joka perustettiin vuonna 1925.http://www.century-of- flight.net/Aviation%20history/photo_albums/timeline/ww2/2/IAR%2080%20&%2081.htm Industria Aeronautica Romana IAR 80 & 81 Sen toimipaikka on Ghimbavissa lähellä Brașovia. Tehtaassa toimii 1 200 työntekijää, joista 170 suunnitteluinsinöörejä. Nykyisin se valmistaa helikoptereita romanialaisille sotilas- ja yritysasiakkaille. Lisäksi tehdas suorittaa helikopterien ja keveiden ilma-alusten huoltoja, päivityksiä ja korjauksia. ==Historia== Tehdas perustettiin samasta syystä kuin esim. Valtion lentokonetehdas Suomessa: haluttiin kehittää oman maan ilmavoimille ('Aeronautica Regală Română) lentokoneita, joiden saatavuus ulkomailta oli epävarmaa ja ulkomaanvaluutassa kallista. Romania perusti peräti kolme lentkonetehdasta 1920- ja 1930-luvuilla. Ensimmäinen tehtaista oli Societatea pentru Exploatări Tehnice (SET), joka perustettiin Bukarestissa vuonna 1923. Seuraava oli IAR ja kolmas oli Întreprinderea de Construcții Aeronautice Românești (ICAR), joka perustettiin Bukarestiin vuonna 1932. Kolmen tehtaan mallissa tilaajalla oli mahdollisuus rankaista tehdasta, jos se epäonnistui tuotekehityksessään. IAR:n pääsuunnittelija 1930-luvun alussa oli Elie Carafoli. Toisen maailmansodan aikana IAR rakensi sotakäyttöön IAR 80- ja IAR 81 -hävittäjiä. Vuosina 1945–1947 Radu Manicatiden ja Radu Mărdărescun johdolla IAR kehitti ns. mikroauton (M.R.) ja henkilöauton.http://www.scribd.com/doc/13712826/-Din- Istoria-Automobilului From the history of the automobile 2000-luvulla IAR on ainoa romanialainen lentokonetehdas. Se on vuoden 1968 jälkeen rakentanut yli 370 IAR 316 ja IAR 330 -helikopteria, 830 purjelentokonetta ja 140 lentokonetta. ==Tuotteet== 1930-luvulla * IAR CV 11 * IAR 12 * IAR 14 * IAR 15 * IAR 16 * IAR 23 * IAR 24 * IAR 36 * IAR 37 * IAR 38 * IAR 39 * IAR 79 * IAR 80 * IAR 81 1945 lähtien * IAR 46 * IAR 818 * IAR 821 * IAR 822 * IAR 823 * IAR 824 * IAR 825 * IAR 826 * IAR 831 Helikopterit * IAR 316 * IAR 317 * IAR 330 Puma * IAR 330L SOCAT Purjelentokoneet * IS-28 "Lark" * IS-29 * IS-30 * IS-31 * IS-32 * IS-33 ==Lähteet== ==Aiheesta muualla== * IAR official site * Romania-Aviation Industry Luokka:Romanialaiset lentokonevalmistajat
Brigerbad

Brigerbad on kylä ja entinen kunta Sveitsissä, Wallisin kantonin saksankielisessä osassa. Kylä sijaitsee viitisen kilometriä Brigin keskustasta länteen, kapealla, vain pari sataa metriä leveällä kaistaleella Rhônejoen ja Bernin Alppien etelärinteen välissä. Brigerbad, Brig ja Glis yhdistyivät Brigin kunnaksi vuonna 1972 . Brigerbadissa on kuumavesilähteitä, joiden lähellä on nykyään leirintäalue ja kylpylä erilaisine altaineen, höyrysaunoineen ja liukuratoineen Kylpylän kotisivut. Brigerbadista on postiautoyhteys Brigiin, Vispiin ja Saas-Feehen . Thermalbad Brigerbad und Camping.jpg|Kylpylä ja leirintäalue sijaitsevat Rhonejoen ja Alppien välisellä kapealla kaistaleella. ETH-BIB-Brigerbad, Bassin und Kabinen-Dia 247-13512.tif|Uima-allas ja pukeutumiskoppeja vuonna 1942. == Lähteet == == Aiheesta muualla == Luokka:Brig Luokka:Sveitsin kylät Luokka:Sveitsin entiset kunnat
Vihan ja katkeruuden esseet

Vihan ja katkeruuden esseet on Antti Nylénin vuonna 2007 ilmestynyt esseekokoelma, joka sisältää 17 esseetä. Osa teksteistä pohjautuu aiemmin julkaistuihin kirjoituksiin. Teoksen on julkaissut turkulainen Savukeidas. Kirja sai Kalevi Jäntin palkinnon. Nylén itse yllättyi esikoisteoksensa saamasta huomiosta. Hän hyväksyy sen vihan vaikka sanoo ottaneensa etäisyyttä sen maailmoihin. Hän sanoo kuusi vuotta myöhemmin: Jukka Koskelainen (Helsingin Sanomat) selittää, miksi teos sai myönteisen vastaanoton, vihan sijasta rakkautta: == Kansikuva == Kannen tyyli muistuttaa The Smiths -yhtyeen levyjen kansia. Kannessa on kuva Robert Bressonin elokuvasta Jeanne d'Arc, johon on lisätty iPodin kuulokkeet. Nylénin ihailema Morrissey laulaa kappaleen ”Bigmouth Strikes Again” -liveversiossa Jeanne D’Arcista: ”As the flames rose / to Roman nose / her iPod started to melt.” == Lähteet == == Aiheesta muualla == * * * Luokka:Suomalaiset esseekokoelmat Luokka:Vuoden 2007 kirjat
Kapteeni Sapelihammas (elokuva)

Kapteeni Sapelihammas on norjalainen piirroselokuva vuodelta 2003. == Juoni == Tiny, maailman nuorin merirosvo, on kasvanut Kapteeni Sapelihampaan aluksella, Mustalla Leskellä. Hän unelmoi Kapteeni Sapelihampaan jonain päivänä tunnustavan hänet aidoksi merirosvoksi, ja päättää siksi löytää karmean Gabrielin kadonneen aarteen. Aarteenetsintämatkallaan hän löytää uuden ystävän - Veronican. == Suomenkieliset ääninäyttelijät == Pääosissa: Jarmo Koski, Johanna Matila, Iikka Keskinen, Severi Keskinen, Antti Ruutu, Iida Hakkarainen ja Iivo Baric. Luokka:Norjalaiset animaatioelokuvat Luokka:Vuoden 2003 elokuvat
Pauli Juuti

Pauli Kalevi Juuti (s. 11. heinäkuuta 1947 Hämeenlinna) on suomalainen johtamisasiantuntija. Hän on ollut Johtamistaidon Opisto ry:n tutkimusjohtaja ja Lappeenrannan teknillisen yliopiston johtamisen ja organisaatioiden professori. Näistä tehtävistä eläkkeelle jäätyään hän oli yrittäjä Pauli Juuti Oy:ssä, joka valmensi, kehitti ja konsultoi työyhteisöjä ja organisaatioita inhimillisemmän työelämän aikaansaamiseksi. Nykyisin hän on tietokirjailija ja Tampereen yliopiston henkilöstöasioiden ja johtamisen dosentti. Juuti on kirjoittanut 70 johtamiseen ja työelämään liittyvää kirjaa ja julkaistua tutkimusta. ==Lähteet== Luokka:Lappeenrannan teknillisen yliopiston professorit Luokka:Vuonna 1947 syntyneet Luokka:Elävät henkilöt Luokka:Suomalaiset professorit
Elvedin Džinič

Elvedin Džinič (s. 25. elokuuta 1985) on slovenialainen jalkapalloilija, joka edustaa belgialaista Charleroita. Pelipaikaltaan Džinič on puolustaja. Aiemmin myös Mariboria edustanut Džinič on kuulunut Slovenian maajoukkueeseen vuodesta 2009 lähtien. Džinič valittiin Slovenian joukkueeseen vuoden 2010 MM-kisoihin. == Lähteet == Luokka:Slovenialaiset jalkapalloilijat Luokka:Vuonna 1985 syntyneet Luokka:Elävät henkilöt
Keskusteleva johtaminen

Keskusteleva johtaminen on Johtamistaidon Opisto JTO:n tutkimusjohtaja, professori Pauli Juutin kehittämä käsite ja toimintatapa sekä Pauli Juutin ja LitT Esa Rovion kirjoittama kirja. Keskusteleva johtaminen perustuu ikivanhalle, mutta aina niin tarpeelliselle näkemykselle hyvän vuorovaikutuksen merkityksestä työyhteisössä. Keskusteleva johtaminen korostaa keskustelun ja hyvän vuorovaikutuksen sekä ryhmädynaamisten prosessien merkitystä työyhteisössä. Keskusteleva johtaminen perustuu suhteistetulle näkemykselle johtamisesta. Ihmisten nähdään muodostavan itsensä ja toisensa vuorovaikutuksessa. Se millaista kieltä vuorovaikutuksessa käytämme ja millaisten kehysten sisälle viemme itsemme ja toiset, muokkaa kaikkien työyhteisön jäsenten käsityksiä työstä, itsestä ja työyhteisöstä. Luokka:Suomalaiset tietokirjat Luokka:Vuoden 2010 kirjat Luokka:Johtaminen
Pylkönmäen vaakuna

Pylkönmäen vaakuna oli Pylkönmäen kunnan tunnus. Sen aihe kuvaa peltoja ja metsiä, ja vaakunan tyviö viittaa kunnan nimen jälkiosaan. Risti symboloi nähtävyytenäkin mainittua pitäjän puukirkkoa, joka on vihittiin käyttöön 1864. Vaakunan selitys on ”hopea-sinisessä kuusikorokatkoisessa kilvessä kaarellinen kultatyviö, saatteena hopeisessa yläkentässä sininen kreikkalainen risti.” Vaakunan on suunnitellut Kaj Kajander, ja Pylkönmäen kunnanvaltuusto hyväksyi sen kokouksessaan 20. heinäkuuta 1961. Sisäasiainministeriö vahvisti vaakunan käyttöön 19. tammikuuta 1962. Vaakuna jäi epäviralliseksi kotiseutuvaakunaksi 2009, kun Pylkönmäen kunta liittyi osaksi Saarijärven kaupunkia. == Lähteet == * * Pylkönmäki Vaakuna
Ranskan Division 1 -kausi 1953–1954

Division 1 -kausi 1953–1954 oli 16. kausi, jolloin pelattiin jalkapallon Ranskan-mestaruudesta. Kauden mestaruuden voitti Lille OSC. == Sarjataulukko == Värien selitykset Mestari Putoaminen # Joukkue O V T H M+ M- Ero Pst 1 Lille OSC 34 17 13 4 49 22 +27 47 2 Stade de Reims 34 18 10 6 62 36 +26 46 3 Girondins de Bordeaux 34 20 6 8 69 44 +25 46 4 Toulouse FC 34 15 14 5 55 39 +16 44 5 AS Saint-Étienne 34 16 6 12 48 47 +1 38 6 RC Strasbourg 34 15 6 13 60 61 -1 36 7 RC Lens 34 13 9 12 58 56 +2 35 8 OGC Nice 34 12 10 12 73 59 +14 34 9 Nîmes Olympique 34 14 5 15 49 46 +3 33 10 AS Monaco 34 11 9 14 44 48 -4 31 11 FC Sochaux 34 9 12 13 55 57 -2 30 12 FC Metz 34 10 10 14 45 59 -14 30 13 FC Nancy 34 12 6 16 50 65 -15 30 14 Olympique de Marseille 34 10 9 15 49 56 -7 29 15 CO Roubaix-Tourcoing 34 11 6 17 47 65 -18 28 16 Stade Français FC 34 8 11 15 44 49 -5 27 17 Le Havre AC 34 10 6 18 54 69 -15 26 18 FC Sète 34 6 10 18 38 71 -33 22 == Lähteet == Luokka:Ligue 1 -kaudet Luokka:Vuoden 1953 jalkapallo Luokka:Vuoden 1954 jalkapallo
Domodossola

thumb | Sveitsiläisen SBB-CFF-FFS:n ja italialaisen FS:n junat kohtaavat Domodossolassa Domodossola on vanha, alun perin Rooman vallan ajalta peräisin oleva kaupunki Pohjois-Italiassa, Piemonten maakunnassa. Kaupungissa on noin 18 000 asukasta. == Liikenne== Domodossola on ollut liikenteen solmukohta 1800-luvun alusta alkaen, kun Simploninsolatie avattiin. Rautatieyhteys Novaraan (1888) ja Sveitsin Brigiin Simplonin tunnelin kautta (1906) tekivät Domodossolasta merkittävän rautatieaseman. Domodossolasta on myös kapearaiteinen Centovallin laakson kautta kulkeva rata Sveitsin Locarnoon http://www.centovalli.ch . == Lähteet == * Kaupungin viralliset sivut ===Viitteet=== == Aiheesta muualla == Luokka:Piemonten kaupungit Luokka:Verbano-Cusio-Ossolan maakunnan kunnat
Operaatio Übung-42

Operaatio Übung -42 on 2010 valmistunut Juhan-Ville Kaarnakarin kirjoittama sotakirja, jossa sekoitetaan fiktiota ja todellisuutta keskenään. Sen on kustantanut Tammi.Fennica == Juoni == Operaatio Übung -42 on suomalaisessa sotahistoriassa vaiettu tapahtuma. Lähes kaikki siihen liittyvät asiapaperit hävitettiin heti operaation jälkeen. Operaation tilaajana oli Saksan tiedustelupalvelu. Pienestä yksittäisestä tiedustelutiedosta alkaa keriytyä auki tapahtumasarja, jolla on merkitystä koko sodan kannalta. Suomi tekee Saksalle mittavan palveluksen, mutta hyötyy siitä itsekin. == Lähteet == Luokka:Suomalaiset romaanit Luokka:Vuoden 2010 kirjat Luokka:Sotakirjat
Radu Manicatide

Radu Manicatide (17. huhtikuuta 1912 Iași – 18. maaliskuuta 2004 Bukarest) oli romanialainen lentokonesuunnittelija. Hän valmistui insinööriksi Bukarestin teknillisestä korkeakoulusta ja suoritti jatko-opintoja Pariisissa École supérieure des techniques aéronautiques et de construction automobile (ESTACA) -yliopistossa. Manicatide palkattiin vuonna 1939 Industria Aeronautică Română -lentokonetehtaaseen, joka toimi Brașovissa. Hän otti osaa seuraavien lentokoneiden suunnitteluun: IAR-27-, IAR-37- ja IAR-80 -hävittäjälentokone. Hän toimi suunnittelijana, kun seuraavien akselivaltojen hävittäjälentokoneiden lisenssivalmistusta valmisteltiin Romaniassa: IAR-79 (Savoia-Marchetti) ja Messerschmitt Bf 109. Vuonna 1945 hän suunnitteli M.R.-auton. ==Aiheesta muualla== * http://www.agir.ro/articol.php?id_articol=658 Luokka:Romanialaiset lentokonesuunnittelijat Luokka:Vuonna 1912 syntyneet Luokka:Vuonna 2004 kuolleet
Yngve Brodd

Rolf Yngve Brodd (9. kesäkuuta 1930 Seglora – 23. syyskuuta 2016 Göteborg) oli ruotsalainen jalkapalloilija. == Ura == Brodd aloitti jalkapallon Fritsla IF:ssä. Vuonna 1946 suurseura AIK Fotboll kuuli Broddin taidoista ja halusi nähdä hänen pelaavan. Tällöin seura ei kuitenkaan hankkinut häntä. Brodd siirtyi kesällä 1951 Örebron joukkueeseen, jota hän edusti kaksi kautta. Vuonna 1953 hän siirtyi ulkomaille Toulouseen. Brodd edusti seuraa kolme kautta, jonka jälkeen hänestä tuli FC Sochaux'n pelaaja. Hän pelasi seurassa lokakuuhun 1959 saakka, jolloin hän teki paluun Toulouseen. Brodd pelasi Ranskassa vuoteen 1962 saakka, jonka jälkeen hän palasi Ruotsiin. Vuonna 1963 Broddista tuli IFK Göteborgin pelaajavalmentaja. Hän toimi seuran valmentajana vuoteen 1966 saakka. Brodd edusti myös Ruotsin jalkapallomaajoukkuetta ja voitti pronssia Helsingin olympialaisissa. == Lähteet == * Profiili Ruotsin olympiakomitea === Viitteet === == Aiheesta muualla == Luokka:Ruotsalaiset jalkapalloilijat Luokka:Ruotsalaiset jalkapallovalmentajat Luokka:Ruotsalaiset olympiamitalistit Luokka:Vuonna 1930 syntyneet Luokka:Vuonna 2016 kuolleet
DVB-C

DVB-C (Digital Video Broadcasting - Cable) on DVB-standardi digitaalisen televisiokuvan lähettämiseksi kaapeliverkossa. DVB-C käyttää MPEG-2 tai MPEG-4 pakkausta ja QAM-modulaatiota. Luokka:Televisiotekniikka Luokka:Standardit
.gw

.gw on Guinea-Bissaun Internet-maatunnus, jota ylläpitää IT & Media University (The Fundacão IT & Media Universidade De Bissau). Tunnus on lyhenne sanoista "Global Web". Tunnukselle ei ole rekisteröintirajoituksia lukuun ottamatta pornografisen materiaalin kieltoa. Tunnus otettiin käyttöön 1997. Teknisestä tuesta vastaa RegistryASP. == Aiheesta muualla == * IANA .gw whois * RegistryASP * Rekisteröinti gw gw sv:Toppdomän#G
.gy

.gy on Guyanan Internet-maatunnus, jota ylläpitää Guyanan yliopisto. Tunnus otettiin käyttöön 1994. == Aiheesta muualla == * IANA .gy whois * Rekisteröinti gy gy sv:Toppdomän#G
.hm

.hm on Heard ja McDonaldinsaarten Internet-maatunnus, jota ylläpitää HM Domain Registry. Se on melko vähän käytetty lukuun ottamatta eräitä domain hack'eja, joissa .hm on merkinnyt englannin kielen sanaa home, suomeksi "koti". Heard- saaren kotisivutkin ovat Antarktiksen .aq-tunnuksen alaisuudessa. == Aiheesta muualla == * IANA .hm whois * heardisland.aq hm hm sv:Toppdomän#H
DVB-S

DVB-S (Digital Video Broadcasting - Satellite) on DVB-standardi digitaalisen televisiokuvan lähettämiseksi satelliittiyhteyden välityksellä. Se julkaistiin vuonna 1993 ja ensimmäisenä sen otti kaupalliseen käyttöön Canal+. Luokka:Televisiotekniikka Luokka:Standardit
Jouko Vanhanen

Jouko Vanhanen (s. 26. joulukuuta 1952 Joensuu) on kirjallisuuden suomentaja, joka suomentaa erityisesti virosta mutta myös englannista ja ruotsista.Risto Lindstedt, Jouko Vanhanen, Suomen Kuvalehti 24/2010, 18.6.2010, s. 50–53. Vanhanen kirjoitti ylioppilaaksi Tapiolan yhteiskoulussa 1973 ja opiskeli oikeustiedettä Helsingin yliopistossa, mutta oikeustiede jäi, kun hän innostui viron kielestä sekä Viron kulttuurista ja historiasta. Hän on työskennellyt suomentajana vuodesta 1981 lähtien ja kääntänyt viitisenkymmentä teosta vuoteen 2022 mennessä. Vanhanen tunnetaan Jaan Krossin teosten suomennoksista. Hän sai kirjallisuuden valtionpalkinnon vuonna 2004 Kaisu Lahikaisen kanssa heidän yhteistyössä tekemästään Krossin teoksen Uppiniskaisuuden kronikka -suomennoksesta (2003). Muita Kross-suomennoksia on tämän kaksiosaiset muistelmat Rakkaat kanssavaeltajat. Vanhasen ensimmäinen Kross-suomennos oli neljän historiallisen novellin kokoelma Kleion silmien alla. Kirjallisuudensuomennosten lisäksi Vanhanen on suomentanut myös näytelmiä ja kuunnelmia. Vanhaselle myönnettiin vuonna 2018 taiteilijaeläke. == Lähteet == == Aiheesta muualla == * *Palle Russow ja hänen ristiriitaiset ajatuksensa (Uppiniskaisuuden kronikasta) * (Archive.org) Luokka:Suomentajat Luokka:Vuonna 1952 syntyneet Luokka:Elävät henkilöt
Ikki Twins

Ikki Twins on identtisten kaksosten Erica "Rikki" Mongeon ja Victoria "Vikki" Mongeon taiteilijanimi. Heidät tunnetaan parhaiten MTV:n Tositelevisio- ohjelmasta A Double Shot at Love. Kaksoset syntyivät Pennsylvaniassa ja asuvat Etelä-Kaliforniassa. Molemmat ovat ilmoittaneet, että ovat biseksuaaleja. 3. maaliskuuta 2010 Erica "Rikki" Mongeon joutui auto-onnettomuuteen. == Ura == Kaksoset aloittivat uransa tarjoilijoina paikallisessa Hooters-ravintolassa, ja esiintyivät Hooters-kalenterissa. He ovat esiintyneet useissa lehdissä, muun muassa Import Tunerissa ja Playboyssa. Import Tuner äänesti kaksoset top-25 Hottest Girls of All Time. Kaksoset aloittivat oman ohjelman Double Shot at Love. He etsivät ohjelmassa rakkautta 12 heteromiehestä ja 12 lesbonaisesta. Luokka:Yhdysvaltalaiset bloginpitäjät Luokka:Yhdysvaltalaiset televisionäyttelijät
.hn

.hn on Honduraksen Internet-maatunnus, jota ylläpitää Red de Desarrollo Sostenible Honduras. Tunnus otettiin käyttöön 1993. Rekisteröintirajoituksia ei ole. == Aiheesta muualla == * IANA .hn whois * Rekisteröinti hn hm sv:Toppdomän#H
.hr

.hr on Kroatian Internet-maatunnus, jota ylläpitää CARnet. Tunnus on lyhenne valtion kroatiankielisestä nimestä Hrvatska.IANA .hr whois Toisen asteen rekisteröinnit on varattu Kroatian asukkaille sekä kroatialaisille yrityksille ja organisaatioille. Kolmannen asteen rekisteröinti edellyttää paikallista yhteyttä. Tunnus otettiin käyttöön vuonna 1993. == Lähteet == == Aiheesta muualla == * Web-sivusto * Rekisteröinti hr hr sv:Toppdomän#H
Samsung i5500

Samsung i5500 Galaxy 5 on korealaisen Samsung Electronicsin valmistama matkapuhelin. Myyntiin se tuli loppukesästä 2010. Puhelimessa on kosketusnäyttö, kamera ja nopeat tiedonsiirtoyhteydet. Muistia on 170 megatavua, jota voi lisätä enintään 16 Gt microSD-kortilla. Lisäksi siinä on sisäänrakennettu GPS-vastaanotin jota voidaan hyödyntää navigointiohjelmistolla. Akku on kapasiteetiltaan 1 200 mAh.Samsung I5500 Galaxy 5 - Full phone specifications Puhelinta on myyty kesästä 2011 Android 2.2 käyttöjärjestelmällä. Aiemmin myydyt on myös voinut virallisesti päivittää Androidin versioon 2.2 (Froyo). ==Lähteet== I5500 Luokka:Android-pohjaiset laitteet Luokka:Vuoden 2010 matkapuhelimet Luokka:Kosketusnäytölliset älypuhelimet
.ht

.ht on Haitin Internet-maatunnus, jonka rekisteröinnistä vastaa Réseau de Développement Durable d'Haïti ja sponsoroinnista Consortium FDS/RDDH. Tunnus otettiin käyttöön 1997. Rekisteröintirajoituksia ei ole. == Aiheesta muualla == * IANA .ht whois * Rekisteröinti ht ht sv:Toppdomän#H
Piritta Perälä

Piritta Perälä (nyk. Petso, s. 1. marraskuuta 1952)Piritta: Sateiset kadut – Kootut levytykset 1974–1976 -CD-levyn kansilehden tiedot, kirjoittanut Juha Rantala (Rocket Records ROK-13, 2013). on suomalainen laulaja, joka levytti vuosina 1973–1983 yli sata kappaletta nimellä Piritta. Hän aloitti Satsanga- levy-yhtiössä levyttäen sille kaksi albumia. Lisäksi hän oli mukana usealla joulu- ja lastenlaululevyllä. Myöhemmin Piritta levytti kaksi sooloalbumia, jotka julkaisi Fonovox ja JP-Musiikki. Piritta oli 1970-luvun aktiivisimpia naislevyttäjiä Suomessa. 1980-luvun alussa hänen keikkailunsa muuttui satunnaiseksi, ja uusia levytyksiäkin syntyi enää vain kymmenkunta. Vuoden 1983 jälkeen hän lopetti uransa ammattilaulajana, kun hän ryhtyi yrittäjäksi ja perusti oman kaupan. Piritta on kuitenkin sen jälkeenkin tehnyt satunnaisia esiintymisiä erilaisissa yksityistilaisuuksissa. Rocket Records julkaisi lokakuussa 2013 Pirittan Satsanga-levytyksistä kahden CD-levyn kokoelmajulkaisun Sateiset kadut – Kootut levytykset 1974–1976. ==Diskografia== * * * * * ==Lähteet== * Levy: Jarmo Jylhä lauluntekijä levytyksiä vuosilta 1968 - 2010 levykansi === Viitteet === == Aiheesta muualla == * Sateiset kadut -kokoelman esittely Rocket Recordsin sivustolla * Luokka:Suomalaiset laulajat Luokka:Vuonna 1952 syntyneet Luokka:Elävät henkilöt
Seppo Hyrkäs

Seppo Olavi Hyrkäs (19. maaliskuuta 1944 Helsinki – 4. lokakuuta 2014 Helsinki) oli suomalainen toimittaja, tietokirjailija ja suomentaja. Hän työskenteli Iltalehdessä ulkomaantoimittajana ja Uuden Suomen Bonnin kirjeenvaihtajana. Hyrkäs käänsi muun muassa ruotsalaisen historioitsijan Peter Englundin teoksia. Hän sai vuonna 2000 J. A. Hollon palkinnon käännettyään Albert Einsteinin saksankielisen elämäkerran (Albrecht Fölsing: Albert Einstein: Eine Biographie). Saksan kielestä Hyrkäs suomensi myös muun muassa Sigmund Freudin Tapauskertomukset. Hyrkäs valmistui Helsingin yliopistosta maisteriksi 1990-luvun lopulla 27 vuoden opintojen jälkeen pääaineenaan sosiologia. Jan Erolan mukaan hän oli "omituinen sekoitus lukeneisuutta ja keskenkasvuista huumoria". Juhani Lindholm luonnehtii häntä Parnassossa vauhdikkaaksi persoonaksi, tosikkouden vastustajaksi ja suorapuheiseksi stadilaiseksi. Suomentajana hän saattoi oikoa mutkia mutta sai Lindholmin mielestä kuitenkin ansaitusti Hollo-palkinnon Einstein-elämäkerran suomennoksesta.Juhani Lindholm, Sanottu ja tehty. Parnasso 3/2022 s. 11 ==Pakinat== Hyrkäs on tunnettu pakinatyylisestä Tosimies-kirjasarjastaan, jota hän kirjoitti yhdessä Tommy Tabermannin kanssa. Se sai alkunsa yhdysvaltalaisen Bruce Feirsteinin menestyskirjan Real Men Don´t Eat Quiche (1982) kääntämisestä. Suomeksi se ilmestyi nimellä Tosimies vie eikä vikise (1983). Sarjan eetos on äärisovinistinen. Tosin kyse on liioitellun maskuliinisuuden satirisoinnista. Teoksessa Tosimies ja euroeunukit leikitellään Euroopan eri maiden kansallisilla piirteillä. Muutamissa muissakin Hyrkäksen teoksissa käsitellään arkoja aiheita huumorin keinoin. Niinpä kirja Tervetuloa maailmanloppu : Vainohullun tietolaari (1996) esittelee erilaisia maailmanloppuja. Iltalehdessä julkaistut Hullu maailma -pakinat on julkaistu kokoelmana, jossa kerrotaan omituisuuksista eri puolilta maailmaa. == Teokset == ===Oma tuotanto=== * * * * * * === Tommy Tabermannin kanssa === * * * * * == Lähteet == == Aiheesta muualla == * Virta, Tuuli: Seppo Hyrkäs – mies leikki-iässä. MTV3 Helmi 27.10.2006. * Seppo Hyrkäksen muistokirjoitus Helsingin Sanomissa Luokka:Suomalaiset tietokirjailijat Luokka:Suomalaiset toimittajat Luokka:Suomentajat Luokka:Ulkomaankirjeenvaihtajat Luokka:Vuonna 1944 syntyneet Luokka:Vuonna 2014 kuolleet
.hu

.hu on Unkarin (Hungary) Internet-maatunnus, jota ylläpitää Council of Hungarian Internet Providers. Se on avoin rekisteröitäväksi EU:n sisäpuolella, muualta rekisteröitäessä vaaditaan unkarilainen tavaramerkki. Tunnus otettiin käyttöön vuonna 1990. == Aiheesta muualla == * IANA .hu whois hu hu sv:Toppdomän#H
Coandă-1910

Coandă-1910 oli maailman ensimmäinen rakennettu suihkulentokone. Sen kehitti romanialainen lentokoneinsinööri Henri Coandă. Se oli esillä toisessa kansainvälisessä ilmailunäyttelyssä Pariisissa lokakuussa 1910. ==Tekniikkaa== Koneen voimalaite oli mäntämoottorin ja suihkumoottorin yhdistelmä. Mäntämoottori toimi suihkumoottorin kompressorina sen sijaan, että olisi pyörittämyt potkuria. Paineilma ja polttoaine syötettiin kahteen polttokammioon. Lentoranko oli 1900-luvun alun tapaan puuta, kangasta ja vaijereita. Coanda teki maakokeita 16. joulukuuta 1910 ja koneen voimalaite oli niin tehokas, että kone nousi hetkeksi ilmaan. Kone törmäsi maahan ja paloi. Palon aikaansai suihkun osuminen kangaspäällysteelle. Coanda ei jatkanut kokeiluja suihkukoneella. ==Tekniset tiedot== * Miehistö: ohjaaja * Pituus: 12,5 m * Kärkiväli: 10,3 m * Siipipinta-ala: 33 m² * Lentopaino: 420 kg * Kompressori: nelisylinterinen vesijäähdytteinen rivimoottori, 50 hv ==Aiheesta muualla== *Airminded.org: Jet aircraft of the Belle Époque *Luftfahrtmuseum.com: Coanda 1910 Luokka:Experimental-ilma-alukset
.id

.id on Indonesian Internet-maatunnus, jonka rekisteröinnistä vastaa PANDI ja sponsoroinnista IDNIC-PPAU Mikroelektronika. Tunnus otettiin käyttöön 1993. Rekisteröintirajoituksia ei ole, lukuun ottamatta väärälle omistajille rekisteröityjä tavaramerkkiä vastaavia tunnuksia, jotka hylätään. == Aiheesta muualla == * IANA .id whois id id sv:Toppdomän#I
Ardabilin maanjäristys

Ardabilin maanjäristys oli tuhoisa maanjäristys, joka tapahtui 28. helmikuuta 1997 Ardabīlissa Pohjois-Iranissa. Ainakin 1 100 ihmistä kuoli, 2 600 loukkaantui, 36 000 jäi kodittomaksi ja 160 000 kotieläintä kuoli. Tiet, voimalinjat, puhelinlinjat ja vedenjakelu kärsivät pahoja vaurioita alueella. Avustustehtävissä ollut pienkone putosi Ardabīlin koillispuolella 3. maaliskuuta. Kaikki neljä matkustajaa kuolivat. ==Lähteet== Luokka:Vuoden 1997 maanjäristykset Luokka:Maanjäristykset Iranissa
.ie

.ie on Irlannin Internet-maatunnus, jonka rekisteröinnistä vastaa IE Domain Registry ja sponsoroinnista University College Dublin. Tunnus otettiin käyttöön 27. tammikuuta 1988.http://www.iana.org/domains/root/db/ie.html Tunnus on rajoitettu Irlannin, mukaan lukien Pohjois-Irlanti, asukkaille ja lisäksi verkkotunnuksen nimeä vastaaville tavaramerkeille EU:n sisäpuolelta. == Lähteet == == Aiheesta muualla == * IANA .ie whois ie ie sv:Toppdomän#I
Héctor Moreno

Héctor Alfredo Moreno Herrera (s. 17. tammikuuta 1988) on meksikolainen jalkapalloilija, joka edustaa kotimaassaan Monterreyta. Hän on kotimaansa seurojen lisäksi edustanut Alankomaissa AZ Alkmaaria ja PSV Eindhovenia, Espanjassa Espanyolia ja Real Sociedadia, Italiassa AS Romaa sekä Qatarissa Al-Gharafaa. Pelipaikaltaan hän on puolustaja. Moreno on edustanut Meksikon maajoukkuetta vuosien 2010, 2014, 2018 ja 2022 maailmanmestaruuskilpailuissa. Vuoden 2022 MM-kilpailujen alkuun mennessä hän on pelannut 128 maaottelua ja tehnyt niissä viisi maalia: El Salvadoria vastaan MM-karsinnoissa kesäkuussa 2012, syyskuussa 2016 ja lokakuussa 2021, Portugalia vastaan Maanosaliittojen cupissa kesäkuussa 2017 ja Chileä vastaan ystävyysottelussa maaliskuussa 2019. == Lähteet == Luokka:Meksikolaiset jalkapalloilijat Luokka:Vuonna 1988 syntyneet Luokka:Elävät henkilöt
Villi ja vapaa

Villi ja vapaa (Running Wild, rinnakkaisnimi Born Wild) on vuonna 1992 ensi- iltansa saanut elokuva, jonka pääosassa näyttelevät Brooke Shields, Martin Sheen ja David Keith. Elokuvan käsikirjoittivat Andrea Buck, Duncan McLachlan ja John Varty. == Näyttelijät == == Aiheesta muualla == * Luokka:Vuoden 1992 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset draamaelokuvat Luokka:Eteläafrikkalaiset elokuvat
Seitz

Seitz on muun muassa seuraavien henkilöiden sukunimi: * Christopher "Chris" Seitz (s. 1987), yhdysvaltalainen jalkapalloilija * Ester Seitz (1921–1987), suomenruotsalainen kirjailija * Franz Seitz (1887–1952), saksalainen elokuvaohjaaja ja -tuottaja * Franz Seitz, Georg Laforet, (1920–2006), saksalainen elokuvaohjaaja ja -tuottaja * Frederick Seitz (1911–2008), yhdysvaltalainen fyysikko * (Friedrich) "Fritz" Seitz (1848–1918), saksalainen säveltäjä * John F. Seitz (1892–1917), yhdysvaltalainen elokuvaaja ja keksijä * Karl Seitz (1869–1950), Itävallan liittopresidentti 1919–1920 * Mark Joseph Seitz (s. 1954), yhdysvaltalainen katolinen piispa
Sammaltangarat

Sammaltangarat (Chlorospingus) on sirkkulien heimoon kuuluva varpuslintusuku. Sammaltangaroiden sukuun kuuluu BirdLifen mukaan yhdeksän lajia. == Sammaltangaroihin kuuluvia lajeja == * Darienintangara (Chlorospingus tacarcunae) * Keltakurkkutangara (Chlorospingus flavigularis) * Keltarintatangara (Chlorospingus canigularis) * Latvustangara (Chlorospingus flavovirens) * Panamansammaltangara (Chlorospingus inornatus) * Sammaltangara (Chlorospingus flavopectus) * Sinappiposkitangara (Chlorospingus parvirostris) * Tiaistangara (Chlorospingus pileatus) * Tummasammaltangara (Chlorospingus semifuscus) ==Lähteet== == Aiheesta muualla == *ITIS: Chlorospingus Luokka:Sirkkulit
ATLiens

ATLiens on yhdysvaltalaisen OutKast-yhtyeen toinen studioalbumi, joka julkaistiin 27. elokuuta 1996. Kriitikoiden pitämä ATLiens nousi parhaimmillaan Billboard 200 -listan toiselle sijalle. Albumilta julkaistiin kolme singleä: "Elevators (Me & You)", "ATLiens" ja "Jazzy Belle (Remix)". ==Kappaleet== # Kappaleen nimi Kesto Tuottaja(t) Esiintyjä(t) 1 "You May Die (Intro)" 1:05 Organized Noize Trina Broussard, Joi & Whild Peach 2 "Two Dope Boyz (In a Cadillac)" 2:46 Organized Noize André 3000, Big Boi & Peaches 3 "ATLiens" 3:50 OutKast/Earthtone Ideas André 3000 & Big Boi 4 "Wheelz of Steel" 4:03 OutKast/Earthtone Ideas André 3000 & Big Boi 5 "Jazzy Belle" 4:12 Organized Noize André 3000, Big Boi & Jazzyfatnastees 6 "Elevators (Me & You)" 4:25 OutKast/Earthtone Ideas André 3000, Big Boi & Sleepy Brown 7 "Ova Da Wudz" 3:48 OutKast/Earthtone Ideas André 3000, Big Boi & Witchdoctor 8 "Babylon" 4:24 Organized Noize André 3000, Big Boi & Andrea Martin 9 "Wailin'" 2:00 Organized Noize André 3000, Big Boi & Cee-Lo 10 "Mainstream" 5:18 Organized Noize André 3000, Big Boi, Khujo & T-Mo 11 "Decatur Psalm" 3:58 Organized Noize André 3000, Big Boi, Big Gipp, Trina Broussard, Cool Breeze, Joi, Tamara & Whild Peach 12 "Millennium" 3:09 Organized Noize André 3000, Big Boi & ShaJuanna Edghill 13 "E.T. (Extraterrestrial)" 3:07 OutKast/Earthtone Ideas André 3000, Big Boi & Witchdoctor 14 "13th Floor/Growing Old" 6:51 Organized Noize André 3000, Big Boi & Big Rube 15 "Elevators (Me & You) [ONP 86 Mix]" 4:36 Organized Noize André 3000 & Big Boi ==Singlet== "Elevators (Me & You)" *Julkaistu: 8. heinäkuuta 1996 "ATLiens" *Julkaistu: 11. marraskuuta 1996 *B-puoli:"Wheelz of Steel" "Jazzy Belle (Remix)" *Julkaistu: 1997 == Aiheesta muualla == * Arvostelu allmusic.com:issa Luokka:OutKastin albumit Luokka:Vuoden 1996 albumit
Marttyyriluettelo

Marttyyriluettelo eli martyrologiumMarttyyri, Tietosanakirja. Osa 6, palsta 116–117. Tietosanakirja-osakeyhtiö 1914 on luettelo katolisen kirkon pyhimyksistä heidän syntymäpäivänsä mukaisessa järjestyksessä. Paikallisissa marttyyriluetteloissa on vain paikallisen kirkon marttyyrit, mutta niihin on saatettu lisätä naapurikirkkojen marttyyrejä. Useita paikallisia marttyyriluetteloita on saatettu yhdistää, ja niihin on voitu liittää nimiä kirjallisista lähteistä.Martyrology Encyclopaedia Britannica 1911 == Lähteet == Luokka:Katolisen kirkon käytännöt * * ca:Martirologi Romà
Hopeapaksuotsa

HopeapaksuotsaHopeapaksuotsa - Hypophthalmichthys molitrix laji.fi Suomen Lajitietokeskus (Hypophthalmichthys molitrix) on alkujaan aasialainen kala, jota viljellään laajasti ihmisravinnoksi ja rajoittamaan leväkukintoja. FAO:n kalanviljelytiastossa se on maailmanlaajuisesti toiseksi eniten viljelty kalalaji ruohokarpin jälkeen, sen kokonaistuotanto vuonna 2012 oli yli neljä miljoonaa tonnia.World aquaculture production of fish, crustaceans, molluscs, etc., by principal species in 2012 FAO statistics 2014 Kasvatuslaitoksista karanneista yksilöistä on muodostunut tulokaskanta Yhdysvaltoihin.Hypophthalmichthys molitrix (Valenciennes 1844) USGS Nonindigenous Aquatic Species Database, Gainesville, FL. 2010 == Ulkonäkö ja koko == Hopeapaksuotsa jää tyypillisesti alle 20 senttimetrin mittaiseksi, mutta metrin kokoisista ennätyskaloista on raportoitu. Sen silmät sijaitsevat alempana kuin suu, eikä sillä ole viiksikarvoja.Bighead and silver carp (Hypophthalmichthys nobilis & H. molitrix) Invasive aquatic animals Minnesota Department of Natural Resources == Ravinto ja elintavat== Hopeapaksuotsa syö planktonia, ja kilpailee siksi ravinnosta useiden uusien kotivesistöjensä alkuperäislajien kanssa. Säikähtäessään se voi hypätä yli kolmen metrin korkeuteen. == Merkitys ihmiselle == Hopeapaksuotsaa on kasvatettu laajamittaisesti Kiinassa 1950-luvulta asti. Koska se syö mikroleviä ja muuta planktonia, sitä ei tarvitse ruokkia, mikä tekee siitä ekologisesti kelvollisen proteiinien lähteen.FAO Lajia käytetään myös haitallisten levien rajoittamiseen.Kiina putsaa sinilevän valtaamaa järveä karppien avulla MTV3 2008 == Lähteet == Luokka:Aasiankarpit
Painajainen Elm Streetillä (vuoden 2010 elokuva)

Painajainen Elm Streetillä (A Nightmare on Elm Street) on vuonna 2010 ensi- iltansa saanut yhdysvaltalainen kauhuelokuva, jonka on ohjannut Samuel Bayer. Se on uudelleenfilmatisointi vuoden 1984 samannimisestä elokuvasta, josta muodostui lähes saman tien kulttiklassikko ja elokuvan ”pahiksesta” Freddy Kruegerista yksi kuuluisimpia kauhuikoneita. Uudelleenfilmatisointi on Bayerin ensimmäinen pitkä elokuva, jota ennen hän oli ohjannut lähinnä musiikkivideoita. Elokuvan tuotti alkuperäisetkin Painajainen Elm Streetillä -elokuvat tuottanut New Line Cinema. Elokuva sai kriitikoilta pääsääntöisesti huonoja arvosteluita, mutta taloudellisesti se menestyi kohtalaisesti. == Juoni == Esikaupungissa asuvia teinejä vainoaa hirvittävä sarjamurhaaja Freddy Krueger, joka vainoaa uhrejaan näiden unissa, ja myös tappaa uhrinsa unien avulla – kun uhri joutuu Kruegerin tappamaksi unessa, hän kuolee samalla hetkellä oikeasti. Hereillä pysyminen on ainoa vaihtoehto pysyä hengissä, mutta kun he nukahtavat he toivovat heräävänsä heti unesta... tai muuten Krueger hoitelee heidät. Nuori teinityttö Nancy Holbrook (alkuperäisessä Nancy Thompson) kokee monien ystäviensä kuoleman ja tajuaa Freddy Kruegerin jahtaavan häntä. Yhdessä poikaystävänsä Quentin Smithin kanssa hän päättää pysäyttää Freddyn. Tehtävä osoittautuu vaikeaksi, sillä heidän on koko ajan yritettävä pysyä hereillä. Vähitellen heille valkenee myös Freddy Kruegerin menneisyys. ==Pääosissa== ==Lähteet== == Aiheesta muualla == * Virallinen sivusto * === Arvosteluja elokuvasta === * * * Luokka:Painajainen Elm Streetillä -elokuvat Luokka:Vuoden 2010 yhdysvaltalaiset elokuvat Luokka:Yhdysvaltalaiset uudelleenfilmatisoinnit
.il

.il on Israelin Internet-maatunnus, jota ylläpitää Israel Internet Association ja sponsoroi Internet Society of Israel. .il on kolmanneksi vanhin ylätason Internet-maatunnus .us:n ja .uk:n jälkeen. .il on rekisteröity vuonna 1985 eli vuosi vanhimpien maatunnusten jälkeen. Rekisteröinnit tehdään kolmannelle asteelle, ja jokaiselle toisen asteen tunnukselle on eri säännöt. Hyvin perusteltuja hakemuksia lukuun ottamatta rekisteröintien määrä on rajoitettu kymmeneen verkkotunnukseen asiakasta kohden. == Aiheesta muualla == * IANA .il whois il il sv:Toppdomän#I
Israel Internet Association

Israel Internet Association () on yleishyödyllinen organisaatio ja Israelin .il-maatunnuksen ylläpitäjä vuodesta 1997. Se oli kolmas Internet Societyn jäseneksi hyväksytty organisaatio. Organisaatio vastaa myös Israeli Internet Exchangen (IIX) tukemisesta. ==Lähteet== == Aiheesta muualla == * Israel Internet Association – virallinen web-sivusto Luokka:Israelilaiset yritykset Luokka:Internetin historia
Virtuaalilentoyhtiö

Virtuaalilentoyhtiö tarkoittaa yritystä, joka markkinoi itseään lentoyhtiönä, mutta on todellisuudessa lähempänä matkanjärjestäjää. Käytännössä virtuaalilentoyhtiö ulkoistaa suuren osan toiminnastaan. Virtuaalilentoyhtiö saattaa esimerkiksi myydä itse lentolippuja, vaikka sillä ei olisi lentoliikenteen toimilupaa tai omia lentokoneita, sillä lennot operoi jokin toinen lentoyhtiö, jolta virtuaalilentoyhtiö ostaa lennon palveluna. Sinänsä virtuaalilentoyhtiö ei kuitenkaan ole asiakkaan kannalta huonompi vaihtoehto kuin varsinainen lentoyhtiö, vaikka runsas ulkoistaminen lisääkin yritystoiminnan riskialttiutta. Suomessa toimineita virtuaalilentoyhtiöitä ovat esimerkiksi Wingo xprs ja Fly Lappeenranta. == Lähteet == == Aiheesta mualla == *Fly Nonstop... Literally: Some Thoughts on Virtual Airlines Allplane.tv. 7.6.2013. Luokka:Lentoyhtiöt
Normaalikiihtyvyys

Normaalikiihtyvyys on Newtonin II lain mukaisen voiman kappaleelle antama kiihtyvyys, joka suuntautuu kohti ratakäyrän kaarevuuskeskipistettä. == Keskeiskiihtyvyys == Normaalikiihtyvyyden erityistapaus on keskeiskiihtyvyys, joka suuntautuu kohti ympyräradan keskipistettä. Ympyräliikkeessä olevaan kappaleeseen kohdistuva sentripetaalivoima aiheuttaa keskeiskiihtyvyyden pitäen kappaleen radallaan. Esimerkiksi ympyrän kaaren muotoisessa mutkassa liikkuvalla autolla on keskeiskiihtyvyyttä kohti tämän ympyräradan keskipistettä. Samoin kuulla on keskeiskiihtyvyyttä kohti maan ympäri kiertävän (likimain) ympyrän muotoisen ratansa keskipistettä. Keskeiskiihtyvyyden suuruus saadaan kaavasta a_n = \frac{v^2}{r}, jossa v on kappaleen nopeus ja r ympyräradan säde. Keskeiskiihtyvyys ja normaalikiihtyvyys samaistetaan usein virheellisesti. Keskeiskiihtyvyys suuntautuu aina samaan pisteeseen, mutta yleisesti ratakäyrän normaalit eivät kulje saman pisteen kautta. == Katso myös == * Ympyräliike * Keskipakoisvoima == Lähteet == Luokka:Klassinen mekaniikka
Internet Society

Internet Society tai ISOC on yleishyödyllinen, vuonna 1992 perustettu, organisaatio, jonka tarkoitus on säätää Internet-standardeja, -opetusta ja -käytäntöjä. Omien sanojensa mukaan organisaation tarkoitus on varmistaa Internetin hyöty joka puolelle maailmaa jokaiselle ihmiselle.http://www.isoc.org/isoc/ ISOC:lla on toimistoja Washington, DC:n, USA, lähellä, sekä Genevessä, Sveitsissä. Organisaatio on muodostettu yli 80 pienemmästä organisaatiosta ja yhteensä noin 28 000 jäsenestä. Jäsenet muodostavat myös yksikköjä kiinnostuksen kohteen ja sijainnin mukaan. Näitä yksiköitä on yhteensä yli 90. == Lähteet == == Aiheesta muualla == * Internet Societyn Suomen osasto Luokka:Yhdysvaltalaiset yritykset
Gabriel Jaakonpoika Peldan

Gabriel Jaakonpoika Peldan(us) (Gabriel Jacobi Peldanus Ostrobotniensis, 1630 Ilmajoki – 1. tammikuuta 1699 Ilmajoki) oli suomalainen kirkkoherra ja lääninrovasti. Hänen pojastaan Henrikistä periytyi useita 1700-luvun tunnettuja Peldaneja. == Pappisura Ilmajoella == Gabriel Peldanus kirjoittautui ylioppilaaksi Turkuun vuonna 1652, opiskeltuaan todennäköisesti tätä ennen jossain muussa yliopistossa. Gabriel Peldanus vihittiin papiksi Turun hiippakunnassa 4. huhtikuuta 1660. Henrik-veljensä kuoltua vuonna 1673 Peldanuksesta tuli kotipaikkakuntansa kirkkoherra. Kirkkoherrana Gabriel Peldanus tunnettiin puhdasoppisuuden kannattajana, lukutaidon edistäjänä ja taitavana talousmiehenä. Hän muun muassa aloitti kytöviljelyn Ilmajoen pappilan mailla. Vuonna 1692 Peldanuksesta tehtiin lääninrovasti. Hän oli ainoa suomenkielisen Etelä-Pohjanmaan pappi, joka ylsi tähän tärkeään asemaan 1600-luvulla. Peldanus osallistui Turun maakuntakokoukseen vuonna 1676. == Yksityiselämä == Gabriel Peldanus oli Matti Peltoniemestä polveutuvaa nimismiessukua. Peldanuksen vanhemmat olivat Ilmajoen kirkkoherra Jaakko Peldan ja Margareta Henrikintytär (Märta Henriksdotter) Strigelius. Isä oli suvun ensimmäinen pappissäätyyn kohonnut edustaja. Gabriel Peldanuksen puoliso oli Lapuan kirkkoherran Gregorius Raumannuksen tytär Margareta Raumannus. == Muuta == Suomen kansallismuseon kokoelmissa on säilynyt Peldanuksen muotokuva vuodelta 1690. Myös hänen vaimostaan maalattiin kuva samana vuonna.Leinonen == Katso myös == * Gabriel Peldan (1690–1750), Peldanuksen pojanpoika == Lähteet == * * === Viitteet === Luokka:Suomen evankelis-luterilaisen kirkon papit Luokka:Vuonna 1630 syntyneet Luokka:Vuonna 1699 kuolleet
.im

.im on Mansaaren Internet-maatunnus, jota ylläpitää Mansaaren hallitus.IANA .im whois Tunnukselle ei 1. heinäkuuta 2006 alkaen ole ollut minkäänlaisia rekisteröintirajoituksia edes nimen suhteen, mikä mahdollisti lukuisat domain hackit tehden tunnuksesta samalla suositun pikaviestintäpalveluiden ("instant messaging") tarjoajien keskuudessa. Tunnus otettiin käyttöön vuonna 1996. Rekisteröinnit tehdään suoraan toiselle asteelle. Jotkut harvat kolmannelle asteelle rekisteröitävät tunnukset, kuten .gov.im-päätteiset, on varattu valtion käyttöön. Maksu on tällä hetkellä 40 puntaa vuodessa, lukuun ottamatta kahden ja yhden merkin mittaisia verkkotunnuksia, joiden hinnat ovat 495 ja 995 puntaa vuodessa. == Lähteet == == Aiheesta muualla == * Rekisteröinti im im im sv:Toppdomän#I